**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 107**

**सोमवार, 24 नवम्‍बर, 2014, 3 अग्रहायण 1936 (शक)**

**राष्ट्रीय राजमार्गों का सौंदर्यीकरण**

107. **श्रीमती सरोजिनी हेम्ब्रम:**

क्या **सड़क परिवहन और राजमार्ग** मंत्री यह बताने की कृपा करेंगे कि:

(क) क्या सरकार द्वारा देश के विभिन्न शहरों/नगरों को जोड़ने वाले राष्ट्रीय राजमार्गों के सौंदर्यीकरण हेतु किसी प्रस्ताव की योजना बनाई गई है अथवा बनाए जाने की संभावना है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो इसके क्या कारण हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री पोन्. राधाकृष्‍णन)**

**(क) से (ग)** जी, नहीं । तथापि, राष्‍ट्रीय राजमार्गों का विकास किया जाना एक सतत प्रक्रिया है और उनके सौंदर्यीकरण/लैंड स्‍केपिंग के कार्य की योजना आईआरसी: एसपी: 21 में निर्धारित भारतीय सड़क कांग्रेस के दिशा निर्देशों के अनुरूप बनाई जाती है । इसके अलावा ओएण्‍डएम/ओएमटी ठेकों में राष्‍ट्रीय राजमार्गों के सौंदर्यीकरण का कार्य मध्‍यवर्ती पौधारोपण, राजामार्गों की सफाई, आबादी वाले क्षेत्रों में स्‍ट्रीट लाईट और किनारों, संरचनाओं आदि की रंगाई के माध्‍यम से भारतीय राष्‍ट्रीय राजमार्ग प्राधिकरण द्वारा किया जाता है ।

\*\*\*\*\*